paragraph_text: Predrag Matvejević (Mostar, 7. listopada 1932. – Zagreb, 2. veljače 2017.), hrvatski i bosanskohercegovački pisac i publicist. Hrvatski i talijanski državljanin, član Akademije nauka i umjetnosti BiH od 2002. Spada među najprevođenije hrvatske književnike u svijetu, a možda najpoznatije njegovo djelo Mediteranski brevijar prevedeno je na 23 jezika. Njegova knjiga Razgovori s Krležom je od objave 1969. doživjela niz reizdanja, i jedno je od glavnih dokumentacijskih djela o Krleži.[https://www.jutarnji.hr/kultura/knjizevnost/u-matvejevicevim-%E2%80%98razgovorima%E2%80%99-krleza-razotkriva-i-vlastite-pogreske/1741296/ Tomislav Čadež, U Matvejevićevim ‘Razgovorima’ Krleža razotkriva i vlastite pogreške, Jutarnji list, Zagreb, 28. prosinca 2011.] (pristupljeno 2. prosinca 2017.) Grupa talijanskih intelektualaca je 2016. predložila Matvejevića za Nobelovu nagradu za književnost.<ref>[http://slobodnadalmacija.hr/scena/kultura/clanak/id/303089/predrag-matvejevic-nominiran-za-nobela Dražen Duilo, Predrag Matvejević nominiran za Nobela, Slobodna Dalmacija, 22. veljače 2017.] (pristupljeno 2. prosinca 2017.)